gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8152, del 19-10-2017 (2017/8730)

Adjudicació i formalització del contracte número 242/2017. Subministrament d'equipament d'electromedicina Hospital de la Plana.
-------------------------------------------------------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8730


Data del document
:   26-09-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de subministraments
    * adjudicació de contracte administratiu

Adjudicació i formalització del contracte número 242/2017. Subministrament d'equipament d'electromedicina Hospital de la Plana. [2017/8730]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut de La Plana. Carretera Vila-real a Borriana km 0,5. 12.540 Vila-real, Castelló. Tel.: 460 603 367. Fax: 249 208 707.  
c) Número d'expedient: 242/2017.  
  
2. Objecte del contracte  
a) Tipus de contracte: subministrament.  
b) Descripció de l'objecte: subministrament d'equipament d'electromedicina Hospital de la Plana.  
c) Lots: 8.  
d) Publicació: DOGV número 8068, de 22 de juny de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, regulació no harmonitzada.  
c) Forma: oferta econòmica més avantatjosa en funció de diversos criteris.  
  
4. Pressupost base de licitació  
Import: 185.123,97 euros; Import IVA del 21 % 38.876,03 euros; Import total IVA inclòs: 224.000 euros.  
  
5. Adjudicació i formalització de contracte  
a) Data d'adjudicació: 8 de setembre de 2017.  
b) Data de formalització de contracte: 12 de setembre de 2017.  
c) Contractistes i imports d'adjudicació:  
  
6. Despeses d'anuncis  
L'import del present anunci serà per compte de l'adjudicatari.  
  
Vila-real, 26 de setembre de 2017.- El gerent: Miquel Rovira Esteller. El director econòmic: Florencio Edo Tena.
Diari Oficial de la Generalitat Valenciana


Sumari del DOGV 8151, del 18-10-2017 (2017/9165)

ACORD de 13 d'octubre de 2017, del Consell, d'autorització de l'expedient de rescabalament 3/2017 per obligacions contretes amb Konica Minolta Business Solutions Spain, SA, pel SERVEF en 2016.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9165


Data del document
:   13-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 13 d'octubre de 2017, del Consell, d'autorització de l'expedient de rescabalament 3/2017 per obligacions contretes amb Konica Minolta Business Solutions Spain, SA, pel SERVEF en 2016. [2017/9165]  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb allò que s'ha preceptuat en la Llei 3/2000, de 17 d'abril, per la qual es crea el Servei Valencià d'Ocupació i Formació (SERVEF), correspon al conseller d'Economia Sostenible, Sectors Productius, Comerç i Treball sotmetre al Consell l'expedient de rescabalament tramitat pel SERVEF.  
  
Por tot això, a proposta del conseller d'Economia Sostenible, Sectors Productius, Comerç i Treball, el Consell, prèvia deliberació, en la reunió del 13 d'octubre de 2017,  
  
  
ACORDA  
  
Primer  
Autoritzar l'aprovació pel titular de la Conselleria d'Economia Sostenible, Sectors Productius, Comerç i Treball de l'expedient de rescabalament com a conseqüència de serveis prestats al SERVEF per l'empresa Konica Minolta Business Solutions Spain, SA, (NIF O76407473), en el període comprés entre l'1 de novembre i el 31 de desembre de 2016, per un import de 263,40 euros (IVA inclòs).  
  
Segon  
Autoritzar la imputació al pressupost de 2017 del SERVEF, de les esmentades obligacions econòmiques generades a favor de l'empresa Konica Minolta Business Solutions Spain, SA, (NIF U68753977).  
  
València, 13 d'octubre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8047, del 24-05-2017 (2017/3754)

Notificació de la sentència dictada en el judici de delictes lleus número 515/2016515/2016.
-------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3754


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici de delictes lleus número 515/2016515/2016. [2017/3754]  
Procediment: judici sobre delictes lleus 000515/4665-PD.  
Antonio José Jiménez Hurtado, lletrat de l'Administració de justícia del Jutjat de Primera Instància i Instrucció número 4 d'Alzira, faig saber que en aquest jutjat se segueix el judici de delicte lleu número 000515/2016 en relació a una presumpta falta de furt (conductes diverses), on figura, com a intervinent, Anduy Popyk, en què es va dictar sentència en data 20 de setembre de 2016, la còpia íntegra de la qual queda a disposició de la part en aquesta oficina judicial, i li faig saber que, en contra, s'hi pot interposar un recurs d'apel·lació dins del termini de cinc dies, comptador des de la publicació d'aquest edicte.  
I atés que la part esmentada es troba en parador desconegut, expedisc aquest edicte per a complir el que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació de forma deguda.  
  
Alzira, 27 de març de 2017.- El lletrat de l'Administració de justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 8150, del 17-10-2017 (2017/8688)

Aprovació de la memòria i fitxa urbanística de bé de rellevància local.
-----------------------------------------------------------------------

### Dades del document

Número de DOGV
:   8150

Data del DOGV
:   17-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8688


Data del document
:   02-10-2017

Organisme emissor
:   Ajuntament d'Alfarrasí

Tipus de document
:   Anunci

Descriptors 

:   * Alfarrasí
    * administració local
    * pla d'urbanisme

Aprovació de la memòria i fitxa urbanística de bé de rellevància local. [2017/8688]  
Mitjançant Acord del Ple, de data 29 de setembre de 2017, s'ha aprovat la memòria i la fitxa urbanística de l'antic Ajuntament d'Alfarrasí, emplaçat en la cantonada amb carrer del Mig i carrer Doctor Borrás, segons cadastre carrer Doctor Borrás, número 16 de 46180 Alfarrasí (València), per a catalogar-lo com a bé de rellevància local.  
Cosa que es fa pública als efectes establits en l'article 47 de la Llei 4/1998, d'11 de juny, de la Generalitat, del patrimoni cultural valencià.  
  
  
Alfarrasí, 2 d'octubre de 2017.- L'alcalde: Federico Vidal Martínez.
Diari Oficial de la Generalitat Valenciana


Sumari del DOGV 8100, del 07-08-2017 (2017/6466)

Informació pública relativa a la sol·licitud de concessió administrativa per a l'explotació de la llotja de peix al port de Santa Pola.
---------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6466


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa a la sol·licitud de concessió administrativa per a l'explotació de la llotja de peix al port de Santa Pola. [2017/6466]  
La Confraria de Pescadors de Santa Pola ha presentat sol·licitud de concessió administrativa per a l'explotació de la llotja al port de Santa Pola.  
En compliment del que disposa l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptador des de l'endemà de la seua publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.   
L'expedient es troba exposat a les dependències següents:  
Conselleria d'Habitatge, Obres Públiques i Vertebració del Territori  
Servei d'Explotació de Ports  
Ciutat administrativa 9 d'Octubre, torre 1  
C/ Castán Tobeñas, 77  
46062 València  
  
València, 12 de juny de 2017. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8006, del 23-03-2017 (2017/1516)

Notificació de la sentència dictada en el juicio verbal número 508/2016.
------------------------------------------------------------------------

### Dades del document

Número de DOGV
:   8006

Data del DOGV
:   23-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1516


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el juicio verbal número 508/2016. [2017/1516]  
María Isabel Borgoña Pacheco, secretaria judicial del Jutjat Mercantil número 1 de València, faig saber que en les actuacions de judici verbal, seguides davant d'aquest jutjat amb el número 000508/2016, s'ha dictat la sentència, de data 11 de gener de 2017, que té l'encapçalament i la dispositiva que, literalment, són com segueix:  
  
«Sentència número 5  
València, 11 de gener de 2017  
Jorge de la Rúa Navarro, magistrat jutge titular en funcions de reforç del Jutjat Mercantil número 1 de València, he vist aquestes actuacions de judici verbal registrades amb el número 508/2016, a instàncies de Flota de Pesca, SL, i Miguel Ángel Soriano Fernández, declarats en rebel·lia, sobre reclamació d'una quantitat i responsabilitat d'administradors.  
Dispositiva  
Estime la demanda interposada per la representació processal de Flota de Pesca, SL, contra Valenciana Cubriciones Industriales, SL, i Miguel Ángel Soriano Fernández, i condemne les parts demandades a abonar solidàriament a la part actora la quantitat de 5.445,70 euros, més els respectius interessos en els termes fixats en el fonament de dret cinqué, amb la imposició de costes causades en aquest procediment.  
  
Contra aquesta resolució es pot interposar un recurs d'apel·lació dins del termini de 20 dies des que es notifique.»  
  
I perquè valga de notificació als demandats, Valenciana de Cubriciones Industriales, SL, i Miguel Ángel Soriano Fernández, en parador desconegut, estenc aquest edicte.  
  
València, 9 de febrer de 2017.- La lletrada de l'Administració de justícia: María Isabel Borgoña Pacheco.
Diari Oficial de la Generalitat Valenciana


Sumari del DOGV 8151, del 18-10-2017 (2017/8710)

RESOLUCIÓ de 6 de setembre de 2017, de la Conselleria d'Hisenda i Model Econòmic, per la qual s'autoritza la inclusió d'un projecte d'inversió en el Programa 313.60, Gestió de centres de persones majors, mitjançant ajustos en l'annex d'inversions reals de l'esmentat programa de la Vicepresidència i Conselleria d'Igualtat i Polítiques Inclusives. Expedient número 16.014/17-094.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8710


Data del document
:   06-09-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de setembre de 2017, de la Conselleria d'Hisenda i Model Econòmic, per la qual s'autoritza la inclusió d'un projecte d'inversió en el Programa 313.60, Gestió de centres de persones majors, mitjançant ajustos en l'annex d'inversions reals de l'esmentat programa de la Vicepresidència i Conselleria d'Igualtat i Polítiques Inclusives. Expedient número 16.014/17-094.  
 [2017/8710]  
  
La Vicepresidència i Conselleria d'Igualtat i Polítiques Inclusives proposa dur a terme reajustaments en els projectes d'inversió dins del Programa 313.60, Gestió de centres de persones majors, a fi d'incloure el Projecte EC230, Construcció de centres de la tercera edat, per un import de 22.000 euros, per a la redacció del projecte bàsic per a la construcció d'una residència de persones majors dependents en el municipi de Sant Mateu (Castelló), en una parcel·la cedida per l'Ajuntament de l'esmentat municipi per a la dita finalitat.  
A aquest efecte, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza la inclusió en l'annex d'inversions reals del Programa 313.60, Gestió de centres de persones majors, del Projecte EC230, Construcció de centres de la tercera edat, per un import de 22.000 euros, mitjançant un ajust en les dotacions dels projectes del mateix capítol i programa.  
  
València, 6 de setembre de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8080, del 10-07-2017 (2017/5422)

Informació pública de l'expedient d'autorització ambiental integrada per a ampliació d'una explotació porcina d'engreix a Sinarcas. Expedient número 029/16 IPPC.
-----------------------------------------------------------------------------------------------------------------------------------------------------------------

### Dades del document

Número de DOGV
:   8080

Data del DOGV
:   10-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5422


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'autorització ambiental integrada per a ampliació d'una explotació porcina d'engreix a Sinarcas. Expedient número 029/16 IPPC. [2017/5422]  
De conformitat amb el que estableixen l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 029/16 IPPC, relatiu a Santiago Pérez Ramírez, amb NIF 35859052L, que té com a objecte l'autorització ambiental integrada de l'explotació porcina.  
  
Peticionari: Santiago Pérez Ramírez.  
Emplaçament: parcel·les 55 i 5104 del polígon 504, paratge Los Cerritos (Pinarejo) del terme municipal de Sinarcas (València).  
Projecte: projecte bàsic d'autorització ambiental integrada per a ampliació d'una explotació porcina d'engreix a Sinarcas (València), promoguda per Santiago Pérez Ramírez.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Castán Tobeñas, 77, de València i a l'Ajuntament de Sinarcas (València), on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 25 de maig de 2017.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8199, del 27-12-2017 (2017/12314)

RESOLUCIÓ de 20 de desembre de 2017, del sotssecretari de la Vicepresidència i Conselleria d'Igualtat i Polítiques Inclusives, per la qual nomena Vicente Herrero Casanova com a personal eventual.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/12948


Data del document
:   20-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 20 de desembre de 2017, del sotssecretari de la Vicepresidència i Conselleria d'Igualtat i Polítiques Inclusives, per la qual nomena Vicente Herrero Casanova com a personal eventual. [2017/12019]  
De conformitat amb el que estableix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14 de juliol), així com el Decret 185/2015, de 16 d'octubre, del Consell, pel qual es regula el personal i llocs de naturalesa eventual de l'Administració de la Generalitat (DOGV 7640, 21 d'octubre), i en virtut de la delegació d'atribucions continguda en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives (DOGV 7736, 08.03.2016), resolc:  
  
Nomenar personal eventual Vicente Herrero Casanova, amb DNI 88580801C, assessor de la portaveu del Consell, amb unes retribucions corresponents a la categoria C2, amb efectes des de l'1 de gener de 2018.  
  
València, 20 de desembre de 2017.- El sotssecretari, p. d. (R 29.02.2016; DOGV 7736, 08.03.2016): Francesc Gamero Lluna.
Diari Oficial de la Generalitat Valenciana


Sumari del DOGV 8045, del 22-05-2017 (2017/3387)

RESOLUCIÓ de 30 de març de 2017, de la Subdirecció de Relacions Laborals de la Direcció General de Treball i Benestar Laboral, per la qual s'anuncia el depòsit de la modificació dels estatuts de l'organització empresarial denominada Confederació Valenciana de la Xicoteta i Mitjana Empresa (PYMEV).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3387


Data del document
:   30-03-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 30 de març de 2017, de la Subdirecció de Relacions Laborals de la Direcció General de Treball i Benestar Laboral, per la qual s'anuncia el depòsit de la modificació dels estatuts de l'organització empresarial denominada Confederació Valenciana de la Xicoteta i Mitjana Empresa (PYMEV). [2017/3387]  
Ha sigut admés el depòsit de la modificació dels estatuts de l'organització empresarial denominada Confederació Valenciana de la Xicoteta i Mitjana Empresa (PYMEV), en comprovar-se que reuneix els requisits previstos en la Llei 19/1977, d'1 d'abril, reguladora del dret d'associació sindical (BOE 04.04.1977) i el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
En l'Assemblea General extraordinària, celebrada el dia 15 de febrer de 2017, es van aprovar per unanimitat els nous estatuts de l'organització.  
L'acta apareix subscrita per José Vicente Rosa Romero, en qualitat de secretari general de la Confederació Valenciana de la Xicoteta i Mitjana Empresa (PYMEV).  
Es disposa la publicitat de la present resolució, mitjançant la seua publicació en el Diari Oficial de la Generalitat Valenciana.  
Qualsevol interessat podrà examinar el document depositat i obtindre'n còpia en aquest centre directiu, i serà possible impugnar-lo davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
  
València, 30 de març de 2017.- El subdirector de Relacions Laborals: Juan Ignacio Soler Tormo.
Diari Oficial de la Generalitat Valenciana


Sumari del DOGV 8085, del 17-07-2017 (2017/5654)

Notificació de la sentència dictada en el judici verbal número 524/2015.
------------------------------------------------------------------------

### Dades del document

Número de DOGV
:   8085

Data del DOGV
:   17-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5654


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el judici verbal número 524/2015. [2017/5654]  
En el procediment verbal 524/2015, seguit a instàncies d'Industrias Payá, SA, contra Bricosalinas, SL, s'ha dictat la sentència que conté, entre altres, aquesta part que interessa:  
  
«Notifiqueu aquesta sentència a les parts i feu-los saber que, en contra, no s'hi pot interposar recurs de conformitat amb l'article 455 de la Llei d'enjudiciament civil.»  
  
I atés que la mercantil demandada, Bricosalinas, SL, es troba en parador desconegut, expedisc aquest edicte a fi que li valga de notificació de forma deguda. La sentència està a la vostra disposició en aquest jutjat.  
  
Orihuela, 28 de juny de 2016.- La lletrada de l'Administració de justícia: Ana Isabel Maldonado Ballester.